|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αθήνα, 01/04/2024

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει την αλληλεγγύη του στον δίκαιο αγώνα που ξεκίνησαν οι συνάδελφοι εργαζόμενοι στην εταιρεία Mitel.

Σύμφωνα με την ανακοίνωση του Σωματείου Εργαζομένων Μitel Networks, η εργοδοσία θα προχωρήσει σε 11 απολύσεις μέσα στον Απρίλιο. Οι απολύσεις οφείλονται στη συγχώνευση δύο εταιρειών (Atos Unify και Mitel) και άρα στα επιχειρηματικά σχέδια της εργοδοσίας με στόχο τα υπερκέρδη, σε βάρος πάντα των εργαζομένων.

Οι συνάδελφοι ζητούν το αυτονόητο δικαίωμά τους στην αξιοπρεπή εργασία, παλεύουν για την επιβίωση τους και δεν θα επιτρέψουμε σε κανέναν εργοδότη να παίζει με τα δικαιώματα και την ασφάλεια των εργαζομένων. Απαιτούμε να μην προχωρήσουν οι απολύσεις και να απορροφηθούν οι εργαζόμενοι στα ήδη υποστελεχωμένα τμήματα της εταιρείας.

**Το Δ.Σ.**